smcproject/ml-wiki-sentences huggingface dataset:
ജമീന്ദാർമാർ അടിക്കടി വാടക വർദ്ധിപ്പിച്ചിരുന്നതിനാൽ ജമീന്ദാർമാരും വിദേശീ തോട്ടമുടമകളും തമ്മിൽ  വാടകനിരക്കിനെപ്പറ്റി നിരന്തരം പ്രശ്നങ്ങളുണ്ടായി.
1833-ലെ ചാർട്ടർ ആക്റ്റ് പ്രകാരം വിദേശീയരായ തോട്ടമുടമകൾക്ക് ഭൂമി സ്വന്തമാക്കാനുളള അധികാരാവകാശങ്ങൾ അനുവദിച്ചു കിട്ടിയതോടെ കുടിയാൻമാരുടെ മേലും പൂർണ്ണ അധികാരം ലഭിച്ചു.
നീലം നല്ലൊരു നാണ്യവിളയായിരുന്നതിനാൽ വിദേശി തോട്ടമുടമകൾക്ക് അതിൽ മാത്രമേ താത്പര്യം ഉണ്ടായിരുന്നുളളു.
തങ്ങളുടെ വരുതിക്കു നില്ക്കാത്ത കുടിയാന്മാരെ  തോട്ടമുടമകൾ ദേഹോപദ്രവം ചെയ്തു, അവരുടെ വീടുകൾക്കു തീവെച്ചു.
നദിയാ ജില്ലയിൽ ആരംഭിച്ച പ്രക്ഷോഭം താമസിയാതെ മറ്റു ജില്ലകളിലേക്കും പടർന്നു.
കർഷകർ ഒരു തരത്തിലും വഴങ്ങാതെ സ്വന്തം നിലപാടിൽ ഉറച്ചു നിന്നു.
സമൂഹത്തിന്റെ എല്ലാ തട്ടുകളിൽ നിന്നുമുളള പിന്തുണ കർഷകർക്ക് ഉണ്ടായിരുന്നതായി പറയപ്പെടുന്നു.
നാട്ടുകാരുടെ നിസ്സഹകരണ പ്രസ്ഥാനം തോട്ടമുടമകളെ വല്ലാതെ വലച്ചു.
സ്ഥിതിഗതികൾ നിയന്ത്രണത്തിലാക്കാൻ ബ്രിട്ടീഷു സർക്കാർ ഇൻഡിഗോ കമ്മീഷൻ രൂപീകരിച്ചു.
ഇൻഡിഗോ കമ്മീഷൻ
1860 മാർച്ച് 31നാണ് ഇൻഡിഗോ കമ്മീഷൻ നിലവിൽ വന്നത്.
മെയ് മുതൽ ആഗസ്റ്റ് വരെ കമ്മീഷൻ തെളിവെടുപ്പ് നടത്തി.
ചൂഷണവിധേയരായ കുടിയാന്മാരുടെ  അവശസ്ഥിതി  റിപ്പോർട്ടിൽ സവിസ്തരം പ്രതിപാദിക്കപ്പെട്ടിരുന്നു.
പ്രക്ഷോഭത്തെ അടിസ്ഥാനമാക്കിയുളള  നീല ദർപ്പൺ എന്ന ദീനബന്ധു മിത്രയുടെ നാടകത്തിന്റെ  ഇംഗ്ലീഷു  പരിഭാഷ ക്രൈസ്തവ  മിഷണറി ജേംസ് ലോംഗ്    കമ്മീഷൻറെ  ശ്രദ്ധയിൽ പെടുത്തിയതായി പറയപ്പെടുന്നു.
നീലദർപ്പൺ ഇംഗ്ലീഷു പരിഭാഷയുടെ പുറംചട്ട
കമ്മീഷന്റെ ശുപാർശകൾ കർഷകർക്ക് താത്കാലിക ആശ്വാസം നല്കുന്നതിന് പര്യാപ്തമായി.
എങ്കിലും ധനാഢ്യരായ തോട്ടമുടമകളെ പിണക്കരുതെന്ന് ബ്രിട്ടീഷു സർക്കാറിനോട് സൂചിപ്പിക്കുകയും ചെയ്തു.
തോട്ടമുടമകളിൽ ഭൂരിഭാഗവും  കൂടുതൽ അനുകൂലമായ അന്തരീക്ഷം തേടി ബീഹാറിലേക്ക് കുടിയേറ്റം നടത്തി.
സിന്തെറ്റിക് നീലം
18-19 ശതാബ്ദങ്ങളിൽ  ലോകവിപണിയിൽ മുഖ്യമായും ലഭ്യമായിരുന്നത് ഇന്ത്യയിൽ നിന്നുളള നീലമായിരുന്നു.
എന്നാൽ 1897-ൽ ജർമ്മനിയിലെ ബാസെഫ് രസായനക്കമ്പനി, രാസപ്രയോഗത്തിലൂടെ നിർമിച്ചെടുത്ത  നീലച്ചായം, കുറഞ്ഞ ലോകവിപണിയിലെത്തിച്ചത് നീലം കൃഷിക്ക് കടുത്ത ക്ഷീണമായി  ഭവിച്ചു.
സ്വന്തം ലാഭവീതം അതേപടി നിലനിർത്താൻ ഇന്ത്യയിലെ തോട്ടമുടമകൾ കൃഷിക്കാരെ ചൂഷണം ചെയ്തു.
ഈ സ്ഥിതിഗതികളാണ് പിന്നീട് ചമ്പാരൺ സമരത്തിൽ കലാശിച്ചത്.
അവലംബം ↑ ↑ നീലം കൃഷി വായ്പകൾ ↑ ↑ ബംഗാളിലെ നീലംകൃഷി സംബന്ധിച്ച രേഖകൾ
നീലംപേരൂർ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Neelamperur_temple നീലംപേരൂർ ക്ഷേത്രം
കേരളത്തിലെ ആലപ്പുഴ‍ ജില്ലയിലെ കുട്ടനാട്ടു താലൂക്കിലെ ഒരു പുരാതന ക്ഷേത്രമാണ് നീലംപേരൂർ പള്ളിഭഗവതി ക്ഷേത്രം .
ആദ്യകാലത്ത് ഇത് ഒരു ശിവക്ഷേത്രമായിരുന്നു.
ബുദ്ധമതപ്രചരാണാർത്ഥം പള്ളിബാണപ്പെരുമാൾ കുട്ടനാട്ടിലെത്തി ബുദ്ധവിഹാരമാക്കി.
ഈ ക്ഷേത്രം പിൽക്കാലത്ത് ഹൈന്ദവക്ഷേത്രമായി പരിവർത്തനം ചെയ്യപ്പെടുകയായിരുന്നു.
ഇന്നും ബുദ്ധമതത്തിന്റെ സ്വാധീനമാണ്‌ ഈ ക്ഷേത്രങ്ങളിലെ ചടങ്ങുകളിൽ കൂടുതലും കാണപ്പെടുന്നത്.
കേരളത്തിലെ പ്രശസ്ത ഉൽസവമായ നീലംപേരൂർ പടയണി ഇവിടെയാണു നടക്കുന്നത്.
ചരിത്രം വാഴപ്പള്ളി മഹാക്ഷേത്രം
പള്ളിവാണ പെരുമാൾ നീലംപേരൂരിൽ വരുന്നതിനു മുമ്പുതന്നെ ഇപ്പൊൾ സ്ഥിതിചെയ്യുന്ന ദേവീക്ഷേത്രത്തിനു തൊട്ടു പുറക് വശത്തായി ഒരു ശിവക്ഷേത്രം ഉണ്ടായിരുന്നു.
" പത്തില്ലത്തില് പോറ്റിമാര് " എന്നറിയപ്പെടുന്ന ബ്രാഹ്മണ കുടുംബത്തിന്റെ അധീനതയിലായിരുന്നു ആ ക്ഷേത്രം.
പെരുമാളിന്റെ വരവോടെ നിരാശപൂണ്ട പത്തില്ലത്തിൽ ബ്രാഹ്മണ കുടുംബങ്ങൾ അവിടെയുള്ള ശിവചൈതന്യം ആവാഹിച്ച് ചങ്ങനാശ്ശേരിയിലുള്ള വാഴപ്പള്ളിയിലേക്കു കൊണ്ടുപോകുകയും അവിടെ ശിവക്ഷേത്രത്തിൽ ലയിപ്പിക്കുകയും ചെയ്തുവെന്നു പറയപ്പെടുന്നു.
പെരുമാൾ തന്റെ പരദേവത ആയ തൃശ്ശൂരിലെ പെരിഞ്ഞനത്ത് ഭഗവതിയെ, നീലംപേരൂരിൽ കൊണ്ടുവന്നു കുടിയിരിത്തിയതായാണ് ഐതിഹ്യം.
കമുകിൽ ചാരി നിൽക്കുന്ന വനദുർഗ്ഗയുടെ രൂപത്തിലാണു ദേവീ പ്രതിഷ്ഠ.
കൂടാതെ തെക്കു കിഴക്കു മൂലയിൽ നാഗരാജാവും ശ്രീകോവിലിനു വെളിയിൽ ഗണപതി , ശിവൻ , ധർമ്മശാസ്താവ് , മഹാവിഷ്ണു , രക്ഷസ്സ് എന്നീ ഉപദേവന്മാരെയും പ്രത്യേകം ശ്രീകോവിലിൽ പ്രതിഷ്ഠ നടത്തിയിട്ടുണ്ട്.
കൊല്ലപ്പള്ളീമഠത്തിലെ നമ്പൂതിരിമാരാണു ഇവിടെ ശാന്തി ചെയ്യുന്നത്.
പൂജ വഴിപാടുകള്
ദിവസവും രണ്ടു നേരവും പൂജകൾ.
വിശേഷാൽ ദിവസങ്ങളിൽ വിശേഷാൽ പൂജകളും ഇവിടെ പതിവുണ്ട്.
ഇങ്ങനേയും ഒരു കഥ പ്രചാരത്തിലുണ്ട്.
അതായത് തിരുവിതാംകൂര് മഹാരാജാവിന്റെ പേരിലായിരുന്നു ദിവസവും ആദ്യത്തെ പൂജ വഴിപാടായി കഴിച്ചിരുന്നതെന്നും രാജഭരണം അവസാനിച്ചതോടുകൂടി ആ പതിവ് നില്ക്കുകയും ചെയ്തതായി.
മറ്റുക്ഷേത്രങ്ങളിൽ നിന്നു വിഭിന്നമായി കരിക്കിൻ വെള്ളത്തിൽ കൂട്ടു പായസമാണു പ്രധാന വഴിപാട്.
ഉൽ‍സവങ്ങൾ പ്ലാവിലനിർത്ത് പ്രശസ്തമായ നീലംപേരൂർ പൂരം പടയണി
വർഷത്തിൽ രണ്ട് ആഘോഷങ്ങളാണു ക്ഷേത്രത്തിൽ, മീനമാസത്തിലെ പൂരം നാൾ ഒമ്പതാം ഉൽസവമായ പള്ളിവേട്ട വരുന്ന വിധത്തിൽ കൊടിയേറിയുള്ള 10 ദിവസത്തെ ഉത്സവവും, ചിങ്ങമാസത്തിലെ തിരുവോണം കഴിഞ്ഞു വരുന്ന പൂരം നാളിൽ അവസാനിക്കുന്ന പതിനാറ് ദിവസം നീണ്ട് നിൽക്കുന്ന നീലംപേരൂർ പൂരം പടയണിയും .
ചിത്രശാല നീലംപേരൂർ ക്ഷേത്രം- അകലെനിന്നുള്ള കാഴ്ച നീലംപേരൂർ ക്ഷേത്രം നീലംപേരൂർ ക്ഷേത്രത്തിന് തെക്കുഭാഗത്തെ കമാനം ശിവക്ഷേത്രത്തിന് മുന്നിലെ തിടപ്പള്ളിയിലെ നന്തിയുടെ പ്രതിമ ശിവന്റെ ഉപക്ഷേത്രം മരം കൊണ്ടുള്ള കപ്പിയോടുകൂടിയ ക്ഷേത്രക്കിണർ ക്ഷേത്രത്തിന് കിഴക്കുഭാഗത്ത് ചേരമാൻ പെരുമാളിന്റെ സ്മാരകം അവലംബം Neelamperoor Palli Bhagavathi Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീലകണ്ഠ തീർത്ഥപാദർ ഇംഗ്ലീഷ് വിലാസം https://ml.wikipedia.org/wiki/Neelakanta_theerthapadar
ചട്ടമ്പി സ്വാമികളുടെ പ്രഥമ ശിഷ്യനും ആത്മീയ പ്രചാരകനുമായിരുന്നു നീലകണ്ഠ തീർത്ഥപാദർ (1872 - 1921).
സനാതന ധർമ്മ തത്ത്വങ്ങളുടെ പ്രചരണാർത്ഥം സദ്ഗുരു എന്നൊരു മാസിക പ്രസിദ്ധീകരിച്ചിരുന്നു.
നീലകണ്ഠ തീർത്ഥപാരുടെ ഗ്രന്ഥങ്ങൾ ജർമ്മനിയിലെ സർവ്വകലാശാലയിൽ സംസ്കൃത പഠനത്തിനായി അംഗീകരിച്ചിട്ടുണ്ട്.
ശ്രീനാരായണ ഗുരുവുമായും അടുത്ത ബന്ധമുണ്ടായിരുന്നു.
‘ ‘ സർവതന്ത്രസ്വതന്ത്രനായ ഒരു പരമഹംസൻ ’ ‘ എന്നാണ് നീലകണ്ഠസ്വാമിയെ മഹാകവി ഉള്ളൂർ വിശേഷിപ്പിച്ചത്.
1907-ൽ ദാർശനികസംവാദങ്ങൾക്കും സംവേദനത്തിനും വേണ്ടി നീലകണ്ഠസ്വാമികൾ ‘അദ്വൈതസഭ‘ സ്ഥാപിച്ചു.
1872 മേയ് 25-ന് (കൊല്ലവർഷം 1047 ഇടവം 13, തൃക്കേട്ട നക്ഷത്രം) മൂവാറ്റുപുഴ മാറാടി ഗ്രാമത്തിൽ വാളാനിക്കാട്ട് കല്യാണിയമ്മയുടേയും കണിക്കുന്നേൽ നീലകണ്ഠപിള്ളയുടേയും മകനായി ജനിച്ചു.
അച്ഛന്റെ പേരായ നീലകണ്ഠപിള്ള എന്ന പേരുതന്നെയായിരുന്നു യഥാർത്ഥ പേര്.
ചെറുപ്പത്തിൽ തന്നെ സംസ്കൃതഭാഷ, വിഷവൈദ്യം, മന്ത്രശാസ്ത്രം മുതലായവയും ഇംഗ്ലീഷ് ഹൈസ്കൂൾ വിദ്യാഭ്യാസവും പൂർത്തിയാക്കി ദേശാടനത്തിനിറങ്ങി.
തമിഴ്, കന്നട, ബംഗാളി, മറാത്തി, ഹിന്ദി തുടങ്ങി ഇതര ഭാരതീയ ഭാഷകളിലും സംസ്കൃതത്തിലും നല്ല അറിവുണ്ടായിരുന്നു.
ചട്ടമ്പിസ്വാമിയിൽ നിന്നും വിഷവൈദ്യം പഠിക്കാനെത്തിയ നീലകണ്ഠപിള്ള ആത്മീയമാർഗ്ഗത്തിലേക്ക് തിരിയുകയും  ഇരുപത്തൊന്നാം വയസ്സിൽ സന്ന്യാസദീക്ഷ സ്വീകരിയ്ക്കകയും ചെയ്തു.
സന്ന്യാസ ജീവിതത്തിനിടയിൽ വേദാന്തം, യോഗം, തന്ത്രം, ജ്യോതിഷം, വിഷവൈദ്യം, ചരിത്രം, സാഹിത്യം ഇത്യാദികളിലും പാണ്ഡിത്യം നേടി.
യോഗചര്യയിലും സാഹിത്യരചനയിലും മുഴുകിയ തീർത്ഥപാദരുടെ അച്ചടിച്ചിട്ടുള്ള ഗ്രന്ഥങ്ങളിൽ 44 എണ്ണം കണ്ടെടുത്തിട്ടുണ്ട്.
1921 ഓഗസ്റ്റ് 7-ന് (കൊല്ലവർഷം 1096 കർക്കടകം 23, ഉത്രം നക്ഷത്രം) നാല്പത്തൊൻപതാം വയസ്സിൽ കരുനാഗപ്പള്ളി പുതിയകാവിൽ പുന്നക്കുളം ഗ്രാമത്തിലെ താഴത്തോട്ട് തറവാട്ടിൽ വച്ച് അന്തരിച്ചു.
ഇതിപ്പോൾ നീലകണ്ഠതീർത്ഥപാദാശ്രമം എന്നറിയപ്പെടുന്നു.
പന്നിശ്ശേരി നാണുപിള്ളയും വർദ്ധനത്ത് കൃഷ്ണപിള്ളയും ചേർന്നെഴുതിയ നീലകണ്ഠതീർത്ഥപാദസ്വാമിയുടെ ജീവചരിത്രം ഒരു ദാർശനിക ജീവിതാഖ്യാനമാണ്.
മലയാളത്തിലെ ലക്ഷണമൊത്ത ഒന്നാമത്തെ ജീവചരിത്രഗ്രന്ഥ മെന്നാണ് ശൂരനാട് കുഞ്ഞൻപിള്ള ഈ കൃതിയെ വിശേഷിപ്പിച്ചത്.
നീലകണ്ഠതീർത്ഥപാദ സ്വാമികളുടെ വിദ്യാഭ്യാസം, ചട്ടമ്പിസ്വാമികളെ ആചാര്യനായി വരിച്ചത്, ഹഠയോഗപരിശീലനം, ജീവന്മുക്തിലാഭം, ദേശപര്യടനം, ശിഷ്യോപദേശം, മഹിമാനുവർണ്ണനം, ബഹുവിധസംഭാഷണങ്ങൾ ഇവയെല്ലാം ഈ ഗ്രന്ഥത്തിൽ അടങ്ങിയിരിക്കുന്നു.
കൃതികൾ നീലകണ്ഠ തീർത്ഥപാദ സ്വാമികൾ പലപ്പോഴായി ആനുകാലിക പ്രസിദ്ധീകരണങ്ങൾക്കു സംഭാവന ചെയ്തിട്ടുള്ള 16 പ്രബന്ധങ്ങൾ (പുരുഷാർത്ഥം, മുക്തിവിചാരം, സ്വരൂപ നിരൂപണം, സംന്യാസം, ഈശ്വരഭക്തി, ഭസ്മവും ഭസ്മധാരണവും തുടങ്ങിയവ) അടങ്ങുന്ന പുസ്തകമാണ് വിജ്ഞാനതരംഗിണി ഒന്നാം ഭാഗം.
ആചാരപദ്ധതി എന്ന  കൃതിയിൽ കേരളത്തിലെ നായർ സമുദായത്തിന്റെ ആചാരപദ്ധതികൾ ക്രോഡീകരിക്കപ്പെട്ടിരിക്കുന്നു.
‘മലയക്ഷത്രിയ നായക സമയസ്മൃതി പദ്ധതി’ എന്നുകൂടി ഈ ഗ്രന്ഥത്തെ നാമകരണം ചെയ്തിട്ടുണ്ട്.
സ്വാമികളുടെ ഒരു ലഘുജീവചരിത്രവും ഈ ഗ്രന്ഥത്തിൽ ഉൾപ്പെടുന്നു.
മലയക്ഷത്രിയരെ കുറിച്ചും, പ്രേതവിചാരപദ്ധതി, ശാവപദ്ധതി, അശൌചപദ്ധതി, ശ്രാദ്ധപദ്ധതി, സംസ്കാരപദ്ധതി, സന്ധ്യാനുഷ്ഠാന പദ്ധതി എന്നിങ്ങനെ ആറു ആചാര പദ്ധതികളെക്കുറിച്ചും ഈ ഗ്രന്ഥത്തിൽ നീലകണ്ഠ സ്വാമികൾ പ്രതിപാദിച്ചിട്ടുണ്ട്.
മൗസലം മണിപ്രവാളം സുന്ദോപ സുന്ദം നാടകം വേദാന്താര്യശതകം ശ്രീരാമഗീത ഭാഷ ആനന്ദമന്ദാരം ഹരികീർത്തനം രാമഹൃദയം ഭാഷ കൈവല്യ കരുളി ശ്രീമദാരാദ്യപഞ്ചകം പ്രശ്നോത്തര മഞ്ജരി അദ്വൈതപാരിജാതം ശിവാമൃതം ഹരിഷരത്നം ഹരിഭജനാമൃതം വിധുനവസുധാഝരി ഹരിപഞ്ചകം വിധുസ്തവമധുദ്രവം സ്വത്മസുധാകരം യോഗരഹസ്യകൗമുദി യോഗമഞ്ജരി അമൃത ലത കാളിപഞ്ചകം ദിവ്യക്ഷേത്രദർശം ലക്ഷ്മികടാക്ഷമാല ഭുവനേശ്വര സ്വരാഷ്ടകം സൂര്യാഷ്ടകം ആച്ചുതാന്ദലഹരി ശങ്കരാർദോദയം ശ്രീ നീലകണ്ഠപഞ്ചകം ദക്ഷിണാമൂർത്തി പഞ്ചകം അംബാ കൃപാംബുവാഹം സ്വരാജ്യലക്ഷ്മി പഞ്ചകം കണ്ഠാമൃതലഹരി പഞ്ചാക്ഷകസ്തോത്രം വിഷാമൃത്യുഞ്ജയം സ്തവമാല സ്വരാജ്യസർവ്വസ്വം ബ്രഹ്മാഞ്ജലി ഹഠയോഗപ്രതീപിക ആചാര്യപദ്ധതി ദേവാർച്ചപദ്ധതി വേദാന്തമണിവിളക്ക് സങ്കല്പ്പ കല്പലതിത അവലംബം ↑ പുറം കണ്ണികൾ ശ്രീ രാമഗീഥാ ഭാഷ – തർജ്ജമ യോഗാമൃതതരംഗിണി (സംസ്കൃതം) Archived 2014-01-01 at the Wayback Machine .
ശ്രീ കണ്ഠാമൃതലഹരി (സംസ്കൃതം) Archived 2013-06-06 at the Wayback Machine .
ദേവാർച്ചാപദ്ധതി (പൂജാകല്പലത) Archived 2013-10-04 at the Wayback Machine .
കണ്ഠാമൃതം Archived 2014-02-26 at the Wayback Machine .
നീലകണ്ഠ തീർത്ഥസ്വാമിയാചാര്യ Archived 2013-06-06 at the Wayback Machine .
ആചാര്യപദ്ധതി
നീലകണ്ഠ സോമയാജി ഇംഗ്ലീഷ് വിലാസം https://ml.wikipedia.org/wiki/Nilakantha_Somayaji ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അനന്തഗുണോത്തര അഭിസാരിശ്രേണിയുടെ (infinite convergent geometrical progression) തുക കാണാനുള്ള സൂത്രവാക്യം ആദ്യമായി ആവിഷ്‌ക്കരിച്ച കേരളീയനായ പ്രശസ്ത ഗണിതശാസ്ത്രഞജ്ഞനാണ്‌ നീലകണ്ഠ സോമയാജി .
സംഗമഗ്രാമ മാധവൻ , വടശ്ശേരി പരമേശ്വരൻ തുടങ്ങിയവരെപ്പോലെ, വേണ്ടത്ര അംഗീകാരം ലഭിക്കാതെപോയ മറ്റൊരു കേരളീയ ഗണിതശാസ്‌ത്രപ്രതിഭയാണ്‌ നീലകണ്‌ഠ സോമയാജി.
തൃക്കണ്ടിയൂരിൽ ,  ഒരു  ബ്രാഹ്മണകുടുംബത്തിൽ‌ 1444 ൽ ആണ് സോമയാജി ജനിച്ചത്‌.
ജാതവേദസ്സ്‌ എന്നായിരുന്നു അച്ഛന്റെ പേര്‌.
ദൃഗ്ഗണിതമെന്ന ഗണിതപദ്ധതി ആവിഷ്‌ക്കരിച്ച വടശ്ശേരി പരമേശ്വരൻ നമ്പൂതിരിയുടെ (1360-1455) ആലത്തൂരുള്ള വീട്ടിൽ നിന്നാണ്‌ സോമയാജി ഗണിതത്തിലും ജ്യോതിശ്ശാസ്‌ത്രത്തിലും ജ്യോതിഷത്തിലും പ്രാവിണ്യം നേടിയത്‌.
പരമേശ്വരന്റെ മകനായ വടശ്ശേരി ദാമോദരൻ നമ്പൂതിരി (1410-1510) ആയിരുന്നു മുഖ്യഗുരു.
മുഹൂർത്ത ദീപികയുടെ വ്യാഖ്യാനമായ ആചാരദർശനം രചിച്ച രവി നമ്പൂതിരിയായിരുന്നു (1425-1500) മറ്റൊരു ഗുരു.
സോമയാജിക്കും സഹോദരൻ ശങ്കരനും വേണ്ട പ്രോത്സാഹനം നൽകിയത്‌ ആഴ്‌വാഞ്ചേരി തമ്പ്രാക്കളായിരുന്നു .
` പൈ ' ( π {\displaystyle \pi } ) ഒരു അഭിന്നകസംഖ്യയാണെന്ന്‌ (irrational number) ആധുനികഗണിതശാസ്‌ത്രത്തിൽ സ്ഥാപിച്ചത്‌ 1671-ൽ ലാംബെർട്ടാണ്‌ .
അതിന്‌ രണ്ടു നൂറ്റാണ്ട്‌ മുമ്പ്‌ ഇതേ ആശയം സോമയാജി തന്റെ ആര്യഭടീയഭാഷ്യത്തിൽ അവതരിപ്പിച്ചു.
വൃത്തത്തിന്റെ ചുറ്റളവ്‌ അതിന്റെ വ്യാസത്തിന്റെ ഗുണിതമായി കൃത്യമായി കണക്കുകൂട്ടാൻ കഴിയില്ലെന്നാണ്‌ സോമയാജി വാദിച്ചത്‌.
വ്യാസത്തെ π {\displaystyle \pi } എന്ന അഭിന്നകം കൊണ്ട്‌ ഗുണിച്ചാലാണ്‌ ചുറ്റളവു കിട്ടുക (വൃത്തത്തിന്റെ ചുറ്റളവ്‌= 2 ⋅ π ⋅ {\displaystyle 2\cdot \pi \cdot } ആരം) .
അതുപോലെ തന്നെ, അനന്തഗുണോത്തര അഭിസാരിശ്രേണിയുടെ (infinite convergent geometrical progression) തുക കാണാനുള്ള സൂത്രവാക്യം ഇന്ത്യയിൽ ആദ്യമായി ആവിഷ്‌ക്കരിച്ചതും നീലകണ്‌ഠ സോമയാജിയാണ്‌.
ഒന്നിനൊന്ന്‌ തുടർന്നു വരുന്ന പദങ്ങൾ തമ്മിലുള്ള വ്യത്യാസം കുറഞ്ഞുവരുന്ന രീതിയിലെഴുതുന്ന അനുക്രമമാണ്‌ അഭിസാരിശ്രേണി.
ഇവയുടെ പദങ്ങൾ അനന്തമാണെങ്കിലും, പദങ്ങളുടെ തുകയ്‌ക്ക്‌ പരിധിയുണ്ടാകും.
ഉദാഹരണം 1 , 1 3 , 1 9 , 1 27 , 1 81 , ⋅ ⋅ ⋅ {\displaystyle 1,{\frac {1}{3}},{\frac {1}{9}},{\frac {1}{27}},{\frac {1}{81}},\cdot \cdot \cdot }
ഈ ശ്രേണിയിൽ പദങ്ങളുടെ തുകയുടെ പരിധി മൂന്ന്‌ (3) ആണ്‌.
അതായത്, ഇതിൽ അടുത്തടുത്തു വരുന്ന ഏത്‌ പദമെടുത്താലും കുറഞ്ഞ പദത്തെ മൂന്നുകൊണ്ടു ഗുണിച്ചാൽ കൂടിയ പദം കിട്ടും എന്നർത്ഥം.
ആര്യഭടീയഭാഷ്യത്തിൽ തന്നെയാണ്‌ സോമയാജി ഇത്തരം ശ്രേണികളെക്കുറിച്ച്‌ എഴുതിയതും.
വൃത്തഭാഗമായ ചാപത്തെ ഞാണുകളുടെ തുകയായി കാണുന്ന രീതി ഉപയോഗിച്ചാണ്‌ അദ്ദേഹം ഈ രീതി ആവിഷ്‌ക്കരിച്ചത്‌.
പാശ്ചാത്യഗണിതശാസ്‌ത്രജ്ഞർ ഇത്തരം പ്രശ്‌നങ്ങൾ ആവിഷ്‌ക്കരിക്കുന്നതിനും രണ്ടുനൂറ്റാണ്ട്‌ മുമ്പാണ്‌, കേരളത്തിലിരുന്ന്‌ സോമയാജി ഇവ താളിയോലകളിൽ കോറിയിട്ടത്‌.
ജ്യോതിശാസ്‌ത്രത്തെക്കുറിച്ചുള്ള ഗ്രന്ഥങ്ങളാണ്‌ സോമയാജിയുടേതായി അറിയപ്പെടുന്നവയിൽ മിക്കവയും.
തന്ത്രസംഗ്രഹം (1500), ഗ്രഹണനിർണയം , ഗോളസാരം , സിദ്ധാന്തദർപ്പണം , ഗ്രഹപരീക്ഷാകർമം എന്നിവയും ആര്യഭടീയഭാഷ്യവുമാണ്‌ സോമയാജിയുടെ മുഖ്യകൃതികൾ.
സുന്ദരരാജ പ്രശ്‌നോത്തരം എന്നൊരു ഗ്രന്ഥം കൂടി ഇദ്ദേഹത്തിന്റേതായി പറയപ്പെടുന്നു.
ഇവയിൽ അദ്ദേഹത്തിന്റെ ഏറ്റവും പ്രധാനകൃതിയായി ഗണിക്കപ്പെടുന്നത്‌ ആര്യഭടീയഭാഷ്യമാണ്‌.
നൂറുവർഷം ജീവിച്ചിരുന്ന സോമായജി 1545-ൽ അന്തരിച്ചു.
അവലംബങ്ങൾ കുറിപ്പുകൾ Nilakantha Somayaji എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീലം സഞ്ജീവ റെഡ്ഡി ഇംഗ്ലീഷ് വിലാസം https://ml.wikipedia.org/wiki/Neelam_Sanjiva_Reddy
നീലം സഞ്ജീവ റെഡ്ഡി ( തെലുഗ് : నీలం సంజీవ రెడ్డి ) ( മേയ് 19 , 1913 - ജൂൺ 1 , 1996 ) സ്വതന്ത്ര ഇന്ത്യയുടെ ആറാമത് രാഷ്ട്രപതി ആയിരുന്നു.
1977 മുതൽ 1982 വരെയാണ്‌ ഇദ്ദേഹം രാഷ്ട്രപതിയായി സേവനം അനുഷ്ഠിച്ചത്.
ഐകകണ്ഠേന രാഷ്ട്രപതിയായ ഒരു വ്യക്തിയും കൂടിയാണ്‌ റെഡ്ഡി.
രണ്ടുതവണ ലോക്‌സഭാ സ്പീക്കറായിരുന്നിട്ടുണ്ട്.
1967 മാർച്ച് 17 മുതൽ 1969 ജൂലൈ 19 വരെയായിരുന്നു ആദ്യഘട്ടം.
പിന്നീട് 1977 മാർച്ച് 22 മുതൽ ജൂലൈ 13 വരെയും സ്പീക്കറായി സേവനമനുഷ്ഠിച്ചു.
1913 മെയ് 19-നു ആന്ധ്രാപ്രദേശ്‌ സംസ്ഥാനത്ത് അനന്ത്പൂർ ജില്ലയിലെ ഇല്ലൂരിൽ ജനിച്ചു.
മദ്രാസിലെ തിയോസൊഫിക്കൽ സൊസൈറ്റി നടത്തിയിരുന്ന ഹൈസ്കൂളിൽ പ്രാഥമിക വിദ്യാഭ്യാസം പൂർത്തിയാക്കിയതിനു ശേഷം അനന്ത്പൂരിലെ ഗവണ്മെന്റ് ആർട്സ് കോളേജിൽ ഉന്നതവിദ്യാഭ്യാസത്തിനായി ചേർന്നു.
1958-ൽ തിരുപ്പതിയിലെ ശ്രീവെങ്കടേശ്വര സർവ്വകലാശാല നിയമത്തിൽ ഓണററി ഡോക്ടറേറ്റ് നൽകി ആദരിച്ചു.
ഗാന്ധിജിയുടെ 1929-ലെ അനന്ത്പൂർ സന്ദർശനം നീലം സഞ്ജീവ റെഡ്ഡിയുടെ ജീവിതത്തിലെ ഒരു വഴിത്തിരിവായിരുന്നു.
ഗാന്ധിജിയുടെ വാക്കുകളും പ്രവൃത്തികളും റെഡ്ഡിയെ ആഴത്തിൽ സ്വാധീനിച്ചു.
വിദേശവസ്ത്രങ്ങൾ ത്യജിച്ച് ഖാദി വസ്ത്രങ്ങൾ ഉപയോഗിച്ചു തുടങ്ങി.
പഠനമുപേക്ഷിച്ച് സ്വാതന്ത്ര്യ സമരത്തിലേക്കിറങ്ങിയ റെഡ്ഡി 1931-ൽ കോൺഗ്രസ് പാർട്ടിൽ അംഗമായി.
1946-ൽ മദ്രാസ് ലെജിസ്ലേറ്റീവ് അസംബ്ലിയിൽ അംഗമായി.
മദ്രാസ് കോൺഗ്രസ് ലെജിസ്ലേച്ചർ പാർട്ടി സെക്രട്ടറിയായി.
1947-ൽ ഇന്ത്യൻ കോൺസ്റ്റിറ്റ്യുവന്റ് കമ്മിറ്റിയിൽ അംഗമായ ഇദ്ദേഹം വനം, ഭവനനിർമ്മാണം, എക്സൈസ് വകുപ്പുകൾ കൈകാര്യം ചെയ്യുന്ന മന്ത്രിയായി.
1956-ൽ ഐക്യ ആന്ധ്രാപ്രദേശിന്റെ ആദ്യ മുഖ്യമന്ത്രിയായി അദ്ദേഹം ചുമതലയേറ്റു.
1967ൽ നടന്ന ലോക്സഭാ തിരഞ്ഞെടുപ്പിനുശേഷം റെഡ്ഡി സ്പീക്കറായി തിരഞ്ഞെടുക്കപ്പെട്ടു.
1969ൽ ഇന്ദിരാ ഗാന്ധിയുമായുള്ള അഭിപ്രായവ്യത്യാസത്തെത്തുടർന്ന് അദ്ദേഹം സ്പീക്കർ സ്ഥാനം രാജിവച്ചു.
കോൺഗ്രസ് പാർട്ടി സംഘടനയെന്നും പുനഃസംഘടനയെന്നും രണ്ടായി പിളർന്നപ്പോൾ റെഡ്ഡി സംഘടനപക്ഷത്തായിരുന്നു.
രാഷ്ട്രപതിയായിരുന്ന ഡോ. സാക്കിർ ഹുസൈന്റെ അപ്രതീക്ഷിതമരണത്തെത്തുടർന്ന് നടന്ന തിരഞ്ഞെടുപ്പിൽ സംഘടനക്കാരുടെ സ്ഥാനാർത്ഥിയായി അദ്ദേഹം രാഷ്ട്രപതിസ്ഥാനത്തേയ്ക്ക് മത്സരിച്ചെങ്കിലും എതിർസ്ഥാനാർത്ഥിയും മുൻ ഉപരാഷ്ട്രപതിയുമായ വി.വി. ഗിരിയോട് അദ്ദേഹം പരാജയപ്പെട്ടു.
തുടർന്നും രാഷ്ട്രീയത്തിൽ സജീവമായി നിന്ന അദ്ദേഹം 1975ൽ ജനതാ പാർട്ടിയിൽ അംഗമായി.
1977ലെ ലോക്സഭാ തിരഞ്ഞെടുപ്പിൽ ജനതാ പാർട്ടി വൻ ഭൂരിപക്ഷം നേടിയപ്പോൾ റെഡ്ഡി വീണ്ടും സ്പീക്കറായി തിരഞ്ഞെടുക്കപ്പെട്ടു.
അതിനിടയിൽ തിരഞ്ഞെടുപ്പിനുമുമ്പ് അപ്രതീക്ഷിതമായി അന്തരിച്ച രാഷ്ട്രപതി ഫക്രുദ്ദീൻ അലി അഹമ്മദിന്റെ ഒഴിവിൽ രാഷ്ട്രപതിസ്ഥാനത്തേയ്ക്ക് നടന്ന തിരഞ്ഞെടുപ്പിൽ മത്സരിച്ച അദ്ദേഹം എതിരില്ലാതെ തിരഞ്ഞെടുക്കപ്പെട്ടു.
ഇത്തരത്തിൽ അധികാരത്തിലേറിയ ഏക രാഷ്ട്രപതിയാണ് അദ്ദേഹം.
64ആം വയസ്സിൽ ഈ സ്ഥാനത്തെത്തിയ അദ്ദേഹം തന്നെയാണ് ഏറ്റവും കുറഞ്ഞ പ്രായത്തിൽ ഈ പദവിയിലെത്തിയതും.
അഞ്ചുവർഷം അധികാരത്തിൽ തുടർന്ന അദ്ദേഹം 1982ൽ സ്ഥാനമൊഴിഞ്ഞു.
1996 ജൂൺ 1-ന് തന്റെ 83ആം വയസ്സിൽ അദ്ദേഹം അന്തരിച്ചു.
പ്രത്യേകതകൾ ഇന്ത്യയിലെ ഏറ്റവും പ്രായംകുറഞ്ഞ രാഷ്ട്രപതി.
എതിരില്ലാതെ തിരഞ്ഞെടുക്കപ്പെട്ട രാഷ്ട്രപതി.
സംസ്ഥാന മുഖ്യമന്ത്രി(ആന്ധ്രാപ്രദേശ്), കേന്ദ്രമന്ത്രി, ലോക്സഭാ സ്പീക്കർ, രാഷ്ട്രപതി എന്നീ സ്ഥാനങ്ങൾ വഹിച്ച ഏക വ്യക്തി.
ഒരുതവണ പരാജയപ്പെട്ടശേഷം പിന്നീട് രാഷ്ട്രപതിയായ വ്യക്തി.
ബിരുദധാരിയല്ലാത്ത ആദ്യ രാഷ്ട്രപതി.
Without Fear or Favour:Reminiscences and Reflections of a president എന്ന പുസ്തകം രചിച്ചു ഇതും കാണുക ഇന്ത്യയുടെ രാഷ്ട്രപതിമാരുടെ പട്ടിക ഇന്ത്യയിലെ ലോക്‌സഭാ സ്പീക്കർമാരുടെ പട്ടിക Neelam Sanjiva Reddy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പട്ടാഴി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pattazhi_Gramapanchayat
കൊല്ലം ജില്ലയിൽ പത്തനാപുരം താലൂക്കിൽ പത്തനാപുരം ബ്ളോക്കിലെ ആറ് ഗ്രാമപഞ്ചായത്തുകളിൽ പടിഞ്ഞാറ് കല്ലടയാറിനോടു ചേർന്ന് തെക്കുഭാഗത്തായി പട്ടാഴി ഗ്രാമപഞ്ചായത്ത് സ്ഥിതി ചെയ്യുന്നു.
പട്ടാഴി എന്ന ഗ്രാമപ്രദേശം കല്ലടയാറിന്റെ ഇരു കരകളിലുമായി സ്ഥിതി ചെയ്യുന്നു.
പഞ്ചായത്തിന്റെ അതിരുകൾ  പട്ടാഴി വടക്കേക്കര, പത്തനാപുരം, തലവൂർ, മൈലം എന്നീ പഞ്ചായത്തുകളാണ്‌.
വാർഡുകൾ താഴത്ത് വടക്ക് എറത്ത് വടക്ക് മീനം പന്തപ്ളാവ് പന്ത്രണ്ടുമുറി പുളിവിള മൈലാടൂം പാറ പനയനം ഠൌൺ കന്നിമേൽ നടുത്തേരി തെക്കേത്തേരി മരുതമൺ ഭാഗം സ്ഥിതിവിവരക്കണക്കുകൾ ജില്ല കൊല്ലം ബ്ലോക്ക് പത്തനാപുരം വിസ്തീര്ണ്ണം 18.65 ചതുരശ്ര കിലോമീറ്റർ ജനസംഖ്യ 19388 പുരുഷന്മാർ 9623 സ്ത്രീകൾ 9765 ജനസാന്ദ്രത 1030 സ്ത്രീ : പുരുഷ അനുപാതം 1057 സാക്ഷരത 70.58% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/pattazhipanchayat Archived 2016-03-12 at the Wayback Machine .
പട്ടാഴി ദേവി ക്ഷേത്രം
കൊല്ലം ജില്ലയിലെ പത്തനാപുരത്തിനടുത്ത് പട്ടാഴി ഗ്രാമ പഞ്ചായത്തിൽ സ്ഥിതി ചെയ്യുന്ന പ്രസിദ്ധവും പുരാതനവുമായ ഒരു ഭഗവതി ക്ഷേത്രമാണ് പട്ടാഴി ദേവി ക്ഷേത്രം.
ഹൈന്ദവ, ശാക്തേയ വിശ്വാസപ്രകാരം ജഗദീശ്വരിയും പ്രപഞ്ചനാഥയും സ്വയംഭൂവുമായ ‘ആദിപരാശക്തിയെ‘ ’ശ്രീ ഭദ്രകാളി‘ ആയി ഇവിടെ ആരാധിച്ചു വരുന്നു. ‘പട്ടാഴി പൊന്നമ്മ’ എന്ന്‌ ഭഗവതി അറിയപ്പെടുന്നു‌.
‘മഹാകാളി, മഹാലക്ഷ്മി, മഹാസരസ്വതി’ തുടങ്ങി മൂന്ന് പ്രധാന സങ്കല്പങ്ങളിലും ആരാധിക്കുന്നു.
പ്രസിദ്ധമായ പൊങ്കാല വഴിപാടും, കുംഭ തിരുവാതിരയും വിശേഷ ആഘോഷങ്ങളാണ്‌‍.
മീന തിരുവാതിരയും പൊന്നിൻ തിരുമുടി എഴുന്നെളളിപ്പും, ആപ്പിണ്ടി വിളക്കും പ്രധാന വഴിപാടുകളാണ്‌‍.
പട്ടാഴി കമ്പം പ്രസിദ്ധമാണ്‌.
ചൊവ്വ, വെള്ളി, പൗർണമി, അമാവാസി, മലയാള മാസം ഒന്നാം തീയതി, നവരാത്രി തുടങ്ങിയ ദിവസങ്ങൾ പ്രധാനം.
വാഴക്കുന്ന് എന്ന് പേരുണ്ടായിരുന്ന ഈ പ്രദേശത്ത് താമസിച്ചിരുന്ന ഒരു കാരണവർ തന്റെ വാഴത്തോപ്പിലൂടെ വളർന്നു നിൽക്കുന്ന പുല്ലുകൾ വകഞ്ഞുമാറ്റി സഞ്ചരിക്കുമ്പോൾ മുൻപിൽ തേജോരൂപിണിയായ ഒരു സ്ത്രീ രൂപത്തെ കണ്ടു.
കാരണവർ അടുത്തെത്തിയപ്പോൾ ആ സ്ത്രീരൂപം അപ്രത്യക്ഷ്യമായി.
സ്ത്രീരൂപത്തെ കണ്ട ഭാഗത്ത് ആഴത്തിലുള്ള ഒരു കിണറും, കിണറിന്റെ മുകളിൽ തറയിൽ മിനുസമേറിയ തളക്കല്ലും, അതിൽ ചുവന്ന പട്ടും കാണപ്പെട്ടു.
കിണറ്റിലേക്കു നോക്കിയ കാരണവർ കണ്ടത് കിണറ്റിനുള്ളിൽ നീലഛവികലർന്ന ജലം ഇളകുന്നതാണ്.
കരയിൽ പട്ടും, കിണറ്റിൽ ആഴിയും.
ഇതുകണ്ട കാരണവർ ഉടൻതന്നെ അവിടെയുള്ള മഠത്തിൽ തിരുമേനിയെ വിവരം ധരിപ്പിച്ചു.
രണ്ടുപേരും ഉടൻതന്നെ വാഴക്കുന്നിലെത്തി.
ഭഗവതിയുടെ സാന്നിധ്യമാണെന്ന് തിരുമേനിക്ക് മനസ്സിലായതോടെ പട്ടും ആഴിയും കണ്ട സ്ഥലത്ത് അമ്മയുടെ ഇരിപ്പിടമായി പീഠം സ്ഥാപിച്ചു.
പട്ടും ആഴിയും കണ്ട സ്ഥലമായതിനാൽ വാഴക്കുന്ന് പ്രദേശത്തിന് ‘പട്ടാഴി’ എന്ന് നാമകരണം ചെയ്യപ്പെട്ടു.
പട്ടാഴിക്ഷേത്രത്തിലെ പ്രധാന ഉൽസവങ്ങളിൽ ഒന്നാണ് കുംഭ തിരുവാതിര.
കുഭത്തിരുവാതിര ഉത്സവം കുംഭഭരണി മുതൽ ഏഴു ദിവസം നീണ്ടു നിൽക്കുന്നു.
ഭരണി നാളിൽ ഉത്സവം കൊടിയേറി ആയില്യം നാളിൽ കൊടിയിറങ്ങും.
ഇതിൽ പ്രധാന ഉത്സവം അമ്മയുടെ ജന്മനാളായ കുംഭത്തിലെ തിരുവാതിര നാളിലാണ്.
തിരുവാതിര നാളിൽ കെട്ടുകാഴ്ചയും എഴുന്നള്ളിപ്പും നടക്കും.
കെട്ടുകാഴ്ച നടക്കുമ്പോൾ പട്ടാഴിയിലെ എട്ടുചേരിയിൽ നിന്നുമുള്ള കരക്കാരാണ് ക്ഷേത്രത്തിൽ എത്തുക.
ഓരോ കരക്കാരും അവരവരുടെ കരയിലെ നേർച്ചവഴിപാടായ കെട്ടുകാളയെ എഴുന്നള്ളിക്കും.
തുലാമാസത്തിലെ നവരാത്രി, വിദ്യാരംഭം, വൃശ്ചികത്തിലെ തൃക്കാർത്തിക എന്നിവയും പ്രധാനമാണ്.
പട്ടാഴിക്ഷേത്രത്തിലെ പ്രധാന ഉൽസവങ്ങൾ കുംഭ തിരുവാതിരയും, മീന തിരുവാതിരയുമാണ്.
ഇതിൽ പ്രധാന ഉത്സവം അമ്മയുടെ ജന്മനാളായ കുംഭത്തിലെ തിരുവാതിരനാളിലാണ്.
കുംഭത്തിരുവാതിര കഴിഞ്ഞാൽ പിന്നെ മീനത്തിരുവാതിര ഉത്സവമാണ് നടക്കുന്നത്.
മീനത്തിരുവാതിരയിലാണ് ആൾപ്പിണ്ടി വിളക്കെടുപ്പും, വെടിക്കെട്ടും നടക്കുക.
മീനത്തിരുവാതിരയിലെ വെടിക്കെട്ടെന്നാൽ പട്ടാഴിയിലെ ഓരോ മുക്കിലും മൂലയിലും അത് പ്രകമ്പനം കൊള്ളിക്കുന്നു.
വെടിക്കെട്ട് കാണാൻ ദേശവാസികളെ കൂടാതെ നാടിന്റെ നാനാഭാഗത്തുനിന്നുമുള്ള ഭക്തജനങ്ങളും എത്തിച്ചേരുന്നു.
പട്ടാഴി പൊങ്കാല
പട്ടാഴിയമ്മയുടെ ഇഷ്ടവഴിപാടെന്നു പറയുന്നത്, പൊങ്കാല വഴിപാടാണ്.
സർവൈശ്വര്യപ്രദായിനിയായ ഭഗവതിക്ക് എല്ലാ മകരമാസത്തിലെയും അവസാന ഞായറാഴ്ച ഭക്തർ പൊങ്കാലയർപ്പിക്കുന്നു.
ഇതിനായി നിശ്ചിത ദിവസം വ്രതശുദ്ധിയോടെ ഭക്തജനങ്ങൾ ദേവീസന്നിധിയിലെത്തുന്നു.
പ്രകാശരൂപിയായ  സൂര്യഭഗവാനെ സാക്ഷിനിർത്തി നടത്തുന്ന ഭക്തിനിർഭരമായ ചടങ്ങാണ് പൊങ്കാല.
പൊങ്കാല നിവേദ്യം അമ്മയുടെ തിരുമുന്നിൽ സമർപ്പിച്ച് സായൂജ്യമടഞ്ഞാണ് ഭക്തർ ഇവിടെ നിന്നു പോകുന്നത്.
(Reference- Temple Guide) പുറത്തേക്കുള്ള കണ്ണികൾ http://www.pattazhydevitemple.org/ Archived 2010-03-04 at the Wayback Machine .
പട്ടിത്തറ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pattithara_Gramapanchayath പട്ടിത്തറ പട്ടിത്തറ 10°46′N 76°04′E ﻿ / ﻿ 10.77°N 76.07°E ﻿ / 10.77; 76.07 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം തൃത്താല ലോകസഭാ മണ്ഡലം പൊന്നാനി ഭരണസ്ഥാപനങ്ങൾ പ്രസിഡന്റ് സുജാത.
വി വൈസ് പ്രസിഡന്റ് സെക്രട്ടറി വിസ്തീർണ്ണം 27.2 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 26968 ജനസാന്ദ്രത 991/ ച.
പാലക്കാട്  ജില്ലയിലെ പട്ടാമ്പി താലൂക്കിൽ തൃത്താല ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ പട്ടിത്തറ ഗ്രാമപഞ്ചായത്ത് .
പട്ടിത്തറ വില്ലേജിലായി വ്യാപിച്ചു കിടക്കുന്ന ഈ പഞ്ചായത്തിന് 27.2 ചതുരശ്ര കിലോമീറ്റർ വിസ്തീർണ്ണമുണ്ട്.
11 വാർഡുകളുള്ള പട്ടിത്തറപഞ്ചായത്തിന്റെ അതിരുകൾ വടക്കുഭാഗത്ത് ആനക്കര , ആനക്കര പഞ്ചായത്തുകളും തെക്കുഭാഗത്ത് ചാലിശ്ശേരി , നാഗലശ്ശേരി പഞ്ചായത്തുകളും കിഴക്കുഭാഗത്ത് തൃത്താല , പരതൂർ, നാഗലശ്ശേരി പഞ്ചായത്തുകളും പടിഞ്ഞാറുഭാഗത്ത് കപ്പൂർ , ആനക്കര പഞ്ചായത്തുകളുമാണ്.
1962 ജനുവരി ഒന്നിനാണ് പട്ടിത്തറ പഞ്ചായത്ത് രൂപീകരിച്ചത്.
പഴയ മദ്രാസ് സംസ്ഥാനത്തിന്റെ ഭാഗമായിരുന്ന മലബാറിലെ പൊന്നാനി താലൂക്കിലാണ് മുമ്പ് ഈ പ്രദേശം ഉൾപ്പെട്ടിരുന്നത്.
1956-ലെ സംസ്ഥാനപുന:സംഘടനയെ തുടർന്ന് രൂപം കൊണ്ട കേരളത്തിൽ, പാലക്കാട് ജില്ലയിലെ അങ്ങാടി, മല, പട്ടിത്തറ തുടങ്ങിയ അംശങ്ങൾ കൂടിചേർന്നതാണ് ഇന്നത്ത പട്ടിത്തറ പഞ്ചായത്ത്.
ഭാരതപ്പുഴ ഈ പഞ്ചായത്തിന്റെ അതിരിലൂടെ ഒഴുകുന്നു.
വാർഡുകൾ വാർഡ് നമ്പർ വാർഡിന്റെ പേര് മെമ്പർമാർ സ്ഥാനം പാർട്ടി സംവരണം 1 അരിക്കാട് രാധ.
കെ.പി മെമ്പർ ഐ.എൻ.സി വനിത 2 പൂലേരി നന്ദകുമാർ.
എ.കെ മെമ്പർ സി.പി.ഐ ജനറൽ 3 പട്ടിത്തറ പ്രജീഷ വിനോദ് മെമ്പർ ഐ.എൻ.സി വനിത 4 ചിറ്റപ്പുറം വിജയലക്ഷമി.
എം.എസ് മെമ്പർ സി.പി.ഐ വനിത 5 ആലൂർ റസിയ അബൂബക്കർ മെമ്പർ ഐ യു എം.എൽ ജനറൽ 6 താനക്കാട് കാർത്തിയാനി മെമ്പർ സി.പി.ഐ എസ്.സി.വനിത 7 വെങ്കര ഷാജഹാൻ പി.വി മെമ്പർ ഐ യു എം.എൽ ജനറൽ 8 കാശാമുക്ക് സരിത മെമ്പർ സി.പി.ഐ എസ്.സി.വനിത 9 കക്കാട്ടിരി സെബു സദ്ക്കത്തുള്ള വൈസ് പ്രസിഡന്റ് സി.പി.ഐ വനിത 10 ധർമ്മഗിരി ഉണ്ണിക്കൃഷ്ണൻ.
കെ മെമ്പർ ഐ.എൻ.സി എസ്.സി 11 വട്ടേനാട് സിനി.
കെ മെമ്പർ സി.പി.ഐ വനിത 12 മല ഗിരിജ മെമ്പർ സി.പി.ഐ വനിത 13 കോട്ടപ്പാടം ബാലൻ.
പി പ്രസിഡന്റ് ഐ.എൻ.സി എസ്.സി 14 തലക്കശ്ശേരി ഉണ്ണിക്കൃഷ്ണൻ.
എം.കെ മെമ്പർ സി.പി.ഐ ജനറൽ 15 തൊഴൂക്കര ശശിരേഖ.
കെ മെമ്പർ ഐ.എൻ.സി ജനറൽ 16 അങ്ങാടി മുഹമ്മദ് ഫവാസ്.
കെ.ടി മെമ്പർ സി.പി.ഐ എസ് സി വനിത 17 കോക്കാട് ഹരീഷ്.
കെ മെമ്പർ ഐ.എൻ.സി ജനറൽ 18 ഒതളൂർ ഹുവൈസ് കക്കാട്ടിൽ മെമ്പർ സി.പി.ഐ ജനറൽ പാലക്കാട് ജില്ലയിലെ പട്ടിത്തറ പഞ്ചായത്തിന്റെ ഭൂപടം സ്റ്റാന്റിഗ് കമ്മിറ്റി പ്രസിഡന്റ് - ബാലൻ.
പി വൈസ് പ്രസിഡന്റ് - സെബു സദ്ക്കത്തുള്ള വിദ്യാഭ്യാസ സ്ഥാപനങ്ങൾ
പട്ടിത്തറ ഗ്രാമപഞ്ചായത്തിൽ 6 സർക്കാർ സ്കൂളുകളും 3 എയ്ഡഡ് സ്കൂളുകളുമാണ് ഉള്ളത്.
ഇവയിൽ ഒരു ഹൈസ്ക്കൂളും 2 യു.പി. സ്കൂളുകളും 6 എൽ.പി. സ്ക്കൂളുകളുമാണ്.
കോഡ് പേര് തരം ക്ലാസ്സുകൾ ഫോൺ 20002 ജി.വി.എച്ച്.എസ്.വട്ടേനാട് ഗവൺമെന്റ് 5-12 04662370084 20502 ജി.എൽ.പി.എസ്.ആലൂർ ഗവൺമെന്റ് 1-4 04662271120 20513 ജി.എൽ.പി.എസ്.പട്ടിത്തറ ഗവൺമെന്റ് 1-4 9745195480 20519 ജി.എൽ.പി.എസ്.വട്ടേനാട് ഗവൺമെന്റ് 1-4 04662371074 20520 ജി.എൽ.പി.എസ്.അരിക്കാട് ഗവൺമെന്റ് 1-4 04662278782 20531 എ.ജെ.ബി.സ്.
കോട്ടപ്പാടം എയ്ഡെഡ് 1-4 9744145672 20534 എ.ജെ.ബി.സ്.
പടിഞ്ഞാറനാട് എയ്ഡെഡ് 1-4 04662276262 20544 ജി.യു.പി.എസ്.കക്കാട്ടിരി ഗവൺമെന്റ് 1-7 04662270200 20547 എ.എം.യു.പി.എസ്.ആലൂർ എയ്ഡെഡ് 1-7 04662373534 അവലംബം ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ പട്ടിത്തറ ഗ്രാമപഞ്ചായത്ത് Archived 2016-03-04 at the Wayback Machine .
http://lsgkerala.gov.in/en/lbelection/electdmemberdet/2020/808 തദ്ദേശ സ്ഥാപനങ്ങളുടെ തിരഞ്ഞെടുപ്പ് -2020] സമേദം
പട്ടിക്കാട് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പട്ടിക്കാട് എന്ന വാക്കിനാൽ താഴെ പറയുന്ന എന്തിനെയും വിവക്ഷിക്കാം.
പട്ടിക്കാട്, തൃശ്ശൂർ പട്ടിക്കാട്, പെരിന്തൽമണ്ണ
പട്ടാഴി വടക്കേക്കര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pattazhi_Vadakkekara_Gramapanchayat
കൊല്ലം ജില്ലയുടെ  വടക്കുമദ്ധ്യഭാഗത്തായി സഥിതി ചെയ്യുന്ന  പട്ടാഴി വടക്കേക്കര ഗ്രാമപഞ്ചായത്ത് മലമ്പ്രദേശത്തോടുചേർന്ന ഒരു ഇടനാടൻ ഉൾഗ്രാമമാണ്.
ജില്ലയിലെ പത്തനാപുരം താലൂക്കിൽ പത്തനാപുരം ബ്ളോക്കിൽ ഉൾപ്പെടുന്ന ആറ് പഞ്ചായത്തുകളിൽ ഒന്നാണ് പട്ടാഴി വടക്കേക്കര ഗ്രാമപഞ്ചായത്ത്.
18.07 ചതുരശ്ര കിലോമീറ്റർ  മൊത്തം വിസ്തീർണ്ണമുള്ള ഈ പഞ്ചായത്തിനെ എട്ടു വാർഡുകളായി  പിരിച്ചിരിക്കുന്നു.
ഏറത്തുവടക്ക്  വാർഡിലാണ് പഞ്ചായത്താഫീസ് സ്ഥിതി ചെയ്യുന്നത്.
കൊല്ലം ജില്ലയിലെ ഒരേ ഒരു സെക്കൻഡ്   ഗ്രേഡ് പഞ്ചായത്താണിത്.
1979 ജനുവരി 19-ന് ഔദ്യോഗികമായി പട്ടാഴി വടക്കേക്കര ഗ്രാമപഞ്ചായത്ത് നിലവിൽ വന്നു.
പഞ്ചായത്തിന്റെ അതിരുകൾ  ഏനാദിമംഗലം, പത്തനാപുരം, പട്ടാഴി തെക്കേക്കര,ഏഴംകുളം  എന്നീ പഞ്ചായത്തുകളാണ്‌.
വാർഡുകൾ താഴത്ത് വടക്ക് ഗോവിന്ദമഠം ചെളിക്കുഴി മാർക്കറ്റ് മണയറ മാലൂർ കരിമ്പാലൂർ വട്ടക്കാല മീനം വടക്കേക്കര കടുവാത്തോട് ഏറത്ത് വടക്ക് തെങ്ങമൻ‌മഠം മെതുകുന്മേൽ സ്ഥിതിവിവരക്കണക്കുകൾ ജില്ല കൊല്ലം ബ്ലോക്ക് പത്തനാപുരം വിസ്തീര്ണ്ണം 19.26ചതുരശ്ര കിലോമീറ്റർ ജനസംഖ്യ 13969 പുരുഷന്മാർ 6799 സ്ത്രീകൾ 7170 ജനസാന്ദ്രത 749 സ്ത്രീ : പുരുഷ അനുപാതം 1055 സാക്ഷരത 91.41% അവലംബം
http://lsgkerala.in/vadakkekarapanchayat Archived 2020-08-03 at the Wayback Machine .
പട്ടിക്കാംതൊടി രാവുണ്ണി മേനോൻ ഇംഗ്ലീഷ് വിലാസം https://ml.wikipedia.org/wiki/Pattikkamthodi_Ravunni_Menon
ആധുനിക കഥകളിയുടെ പിതാവ് എന്ന് വിശേഷിപ്പിക്കാവുന്ന കഥകളി നടനാണ് പട്ടിക്കാംതൊടി രാവുണ്ണി മേനോൻ .
പാലക്കാട് ജില്ലയിൽ ചെത്തല്ലൂർ എന്ന ഗ്രാമത്തിലാണ് പട്ടിക്കാംതൊടി തറവാട്.
നാരായണിയമ്മയുടെയും മാധവൻ എമ്പ്രാന്തിരിയുടേയും പുത്രനായി 1880 സെപ്റ്റംബറിലാണ് അദ്ദേഹം ജനിച്ചത്.
കഥകളിരംഗത്ത് അദ്ദേഹം നടനും അദ്ധ്യാപകനുമായി തന്റെ കഴിവു തെളിയിച്ചു.
ആട്ടപ്രകാര കർത്താവ് എന്നും അദ്ദേഹത്തെ വിശേഷിപ്പിയ്ക്കാവുന്നതാണ്.